TURRUTINER FOR TEMSEVEIEN BARNEHAGE

Turer i nærmiljøet/skogen

* Alle ansatte skal ha oppdatert førstehjelpskurs. Barnehagen arrangerer kurs annen hvert år.
* Det skal alltid være to voksne eller flere på tur.
* Det er en voksen turansvarlig turleder som alltid har med seg en mobiltelefon.
* Telefon- og adresseliste skal alltid være med i sekken.
* Førstehjelpsutstyr skal alltid være med i tursekken.
* Rutine fra beredskapsplan over hva vi skal gjøre dersom barn blir borte skal være med i sekken.
* Foreta risikovurdering før turer.
* Personalet skal til enhver tid vite hvor barna er og ha oversikt over hvor mange de er, det betyr jevnlig telling av barn.
* Det skal alltid gå en voksen foran og en voksen bak for å sikre at alle er med.
* Dersom et enkelt barn krever full oppmerksomhet, må andre voksen få beskjed om det slik at de kan overta ansvaret for de aktuelle barna som blir igjen.
* Det brukes alltid vester på barna når vi er på tur, selv de korte turene.
* Når vi går over overgangsfelt skal alltid en voksen stå/gå først og sist.
* Ved turer med bål skal det alltid være en voksen ved bålet, barna får ikke leke med bålet eller løpe rundt det.
* Skal dere bruke kniver, sag, øks eller lignende, skal det ALLTID skje sammen med en voksen, barna skal aldri være uten oppsyn ved potensielle farer.

Turer med buss/maxi taxi/taxi

* Om barnehagen bestiller buss eller annen transport til tur skal vi kreve transportmiddel med godkjent sikkerhetsutstyr og bilbelte.
* Barna får ikke leke på busstoppet, men stå rolig sammen med voksne til bussen har stanset.
* Barna skal telles før vi går inn, når alle er kommet inn og meldes til den ansvarlige voksne at alle er på. Det samme skal skje når vi går av, for å sikre at ingen blir igjen på buss/taxi.
* Turer til/ved vann
* Alle generelle turrutiner gjelder.
* Planlagte turer til vann forutsetter godkjent førstehjelpskurs og livredningskurs hos ansatte.
* Turer til vann skal avtales med styrer i forkant av turen.
* Barna skal ha redningsvester på.